Sammen med kollega Siri Gedde-Dahl fikk Ekroll i 2014 SKUP-diplom fra Stiftelsen for en Kritisk og Undersøkende Presse for granskingen av hvordan Forsvarsbygg solgte tusenvis av Forsvarets eiendommer. Aftenposten avdekket blant annet hvordan forsvarsansatte privat hadde hentet ut milliongevinster ved videresalg av statseide eiendommer de hadde kjøpt gjennom en dels regelstridig forkjøpsrett.